als_Latn dik_Latn sag_Latn
Egjipti ka nisur bombardimet ushtarake kundër objektivave të ISIS-it në Libi, pak orë pasi militantët islamikë publikuan një video me ekzekutimin e 21 të krishterëve egjiptian.
Sipas televizionit shtetëror egjiptian në shënjestër të bombardimeve kanë qenë kampet e trajnimit dhe zonat e magazinimit të armëve.
Pak para sulmeve, presidenti egjiptian Abdel Fattah al-Sisi tha se Egjipti ka të drejtën për t’iu kundërpërgjigjur ISIS-it me mënyrën më të ashpër që meriton kjo lëvizje.
ISIS-i publikoi të dielën një video ku shfaqeshin 21 egjiptianë të vënë në rresht e të veshur me portokalli. Të ulur në tokë ata ekzekutohen nga militantët.
Nga ana tjetër një ditë më parë, ISIS-i ndërmori disa sulme në Libi, duke marrë thuajse nën kontroll Tripoli.
Punëtorët egjiptianë, të gjithë të krishterë, u rrëmbyen në dhjetor dhe janar nga qyteti bregdetar i Sirtes, në Libinë Lindore që kontrollohet nga grupet islamiste.
/Shekulli Online/
als_Latn als_Latn als_Latn als_Latn als_Latn als_Latn als_Latn